## El Consell anima a participar en IX Marxa contra el Càncer de Mama a Castelló

*** Susana Fabregat s’ha reunit amb la Fundació Le Cadó, organitzadora d’este esdeveniment que tindrà lloc este diumenge 22 d’octubre**

La delegada del Consell a Castelló, Susana Fabregat, s’ha reunit amb Susana Pérez i Jordi Font de Mora, representants de la Fundació Le Cadó, entitat organitzadora de la IX Marxa contra el Càncer de Mama, que se celebrarà este diumenge 22 d’octubre a Castelló de la Plana.

Fabregat ha animat a inscriure’s a este esdeveniment solidari que “pretén recaptar fons per a finançar la investigació del càncer de mama a través del projecte Flor de Vida de la Fundació Le Cadó”.

La IX Marxa Solidària contra el Càncer de Mama, ‘Un passeig per la vida Castelló – 2023’, espera una afluència de més de 5.000 persones, que vestiran amb llaços roses col·laborant amb la seua inscripció i participació en la investigació contra esta malaltia.

Fecha: 16/10/2023